b'\n_START_ARTICLE_\nSlavko Er\xc5\xbeen\n_START_SECTION_\n\xc5\xbdivljenjepis\n_START_PARAGRAPH_\nEr\xc5\xbeen se je \xc5\xa1olal pri baletnih mojstrih V\xc3\xa1clavu Vl\xc4\x8dku v Ljubljani in Jeleni Poljakovi v Beogradu. Med letoma 1934 in 1945 je bil solist beograjskega in od 1945 do 1968 ljubljanskega baleta. Njegove pomembnej\xc5\xa1e vloge so bile: Coppelius v baletu Coppelia L. Delibesa, Bakhus v Beethovnovih Prometejevih bitjih in \xc4\x8carovnik v Petru\xc5\xa1ki I. Stravinskega. Poleg plesa se je Er\xc5\xbeen ukvarjal tudi s koreografijo. Napravil je nekaj uspe\xc5\xa1nih koreografij, med drugimi tudi za opero Zaljubljen v tri oran\xc5\xbee S.Prokofjeva in \xc5\xa1tevilne druge opere._NEWLINE_Er\xc5\xbeen je bil eden prvih slovenskih poklicnih baletnih plesalcev in starosta na\xc5\xa1ih baletnih solistov. Sam pa se je odlikoval predvsem kot plesalec karakternih vlog.'